Bikkjestykket

Bikkjestykket er en park i bydelen Strømsø i Drammen med store plenområder, andedam, benker, bord, belyste turveier, discgolfbane/frisbeegolfbane og lekeplass. Parken har tilhørende parkeringsplass i Damveien 8, 3046 Drammen. Parken strekker seg fra Marienlyst idrettspark og sørover mot Austad gård. Andedammen i parken har et areal på 3081 kvadratmeter. Discgolfbanen er tilpasset parken og har 12 hull. Den strekker seg fra første hull ved Marienlyst skole og opp til parkeringsplassen ved Austad gård. Banen ble tegnet av Sune Sport AS i samarbeid med Vei, natur og idrett. Startplassen der infoskiltet står er på plenområdet mellom Marienlyst skole og Strømsø barnehage. Navnet Navnets opprinnelse kommer av at parken blir mye brukt til hundelufting. Parken er også kjent som Bikkjestøkket eller Bikkjebetan/Bikkjebettan. Referanser Eksterne lenker Infoskilt med kart over discgolfbanen